
PARLAMENTUL ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/673/2011

	Comisia pentru administraţie publică, amenajarea teritoriului şi echilibru ecologic
 Nr. 26/51/2012


                                                       Bucureşti,  20 iunie  2012                                                                                                                                                                                    
BIROULUI PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN SUPLIMENTAR asupra propunerii legislative privind modificarea Ordonanţei de Urgenţă a Guvernului nr. 114/2007 pentru modificarea şi completarea Legii nr. 265/2006 pentru aprobarea Ordonanţei de urgenţă a Guvernului nr. 195/2005 privind protecţia mediului, retrimisă spre dezbatere în fond, Comisiei juridice, de disciplină şi imunităţi şi Comisiei pentru administraţie  publică,  amenajarea  teritoriului  şi echilibru ecologic  cu  adresa   nr. Pl x-  435 din 27 martie 2012. 
            În raport de obiectul şi conţinutul său, propunerea legislativă face parte din categoria legilor ordinare.

           VICEPREŞEDINTE                                     PREŞEDINTE                                                                                                                                                                                                            

                         Florin IORDACHE                                 Bogdan CANTARAGIU



PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/673 din 21 iunie 2011

	Comisia pentru administraţie publică, amenajarea teritoriului şi echilibru ecologic
 Nr.26/51/2012


                                                                                                            Pl - x 435/2011
RAPORT  COMUN SUPLIMENTAR
asupra propunerii legislative privind modificarea Ordonanţei de Urgenţă a Guvernului nr. 114/2007 pentru modificarea şi completarea Legii nr. 265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului

 În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu propunerea legislativă privind modificarea Ordonanţei de Urgenţă a Guvernului nr. 114/2007 pentru modificarea şi completarea Legii nr. 265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului, trimisă cu adresa nr. Pl-x 435 din 20 iunie 2011 şi înregistrată cu nr.31/673 din 21 iunie 2011 şi, respectiv, sub nr.26/329 din 22 iunie 2011. 
 Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr. 202 din 28 februarie 2011.
Guvernul României a transmis un punct de vedere, cu nr. 1076 din 10 mai 2011, prin care nu se susţine adoptarea iniţiativei legislative.
Propunerea legislativă supusă dezbaterii are ca obiect de reglementare completarea art. 71 din Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, în sensul introducerii unei exceptări de la reglementarea cadru în domeniu.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi şi membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă mai sus menţionată şi au propus plenului Camerei Deputaţilor, cu unanimitate de voturi,  Raportul comun iniţial de  respingere a propunerii legislative privind modificarea Ordonanţei de Urgenţă a Guvernului nr. 114/2007 pentru modificarea şi completarea Legii nr. 265/2006 pentru aprobarea Ordonanţei de Urgenţă a Guvernului nr. 195/2005 privind protecţia mediului.

În şedinţa din 27 martie 2012, Camera Deputaţilor, în temeiul art. 70 din Regulamentul Camerei Deputaţilor, republicat, cu modificările şi completările ulterioare, a hotărât retrimiterea propunerii legislative Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic, în vederea unei  noi examinări şi depunerii unui nou raport. 

În conformitate cu prevederile art. 61 din Regulamentul Camerei Deputaţilor, republicat,  cu modificările şi completările ulterioare,  membrii Comisiei pentru administraţie publică, amenajarea teritoriului şi echilibru ecologic şi membrii Comisiei juridice, de disciplină şi imunităţi au reexaminat iniţiativa legislativă în şedinţe separate, în data de 10 aprilie 2012, respectiv, 19 iunie  2012 şi au hotărât, cu unanimitate de voturi menţinerea raportului comun iniţial de respingere a propunerii legislative, întrucât s-a constatat că prin iniţiativa legislativă se are în vedere o situaţie care nu este îndeajuns configurată prin textul propus, respectiv aceea a terenurilor care aveau destinaţia pentru construire, au fost expropriate abuziv, iar în prezent au fost redobândite de persoanele îndreptăţite în baza legilor de restituire şi se vrea să se creeze posibilitatea legală ca persoanele îndreptăţite să construiască pe aceste terenuri care au avut această destinaţie înaintea exproprierii abuzive. 
Prin soluţiile propuse se încalcă prevederile art. 35 din Constituţia României, republicată, referitoare la dreptul la mediu sănătos, principiu fundamental avut în vedere de către legiuitor la momentul instituirii reglementărilor în materie în vigoare.
 De asemenea, aplicarea soluţiilor din iniţiativa legislativă ar determina modificarea, la nivelul unităţii administrativ-teritoriale, a documentaţiilor de urbanism deja adoptate, respectiv a Planurilor Urbanistice Generale, în special în ceea ce priveşte reglementările pe termen scurt cu privire la modul de utilizare a terenurilor din intravilan sau prevederile pe termen mediu şi lung cu privire la evoluţia în perspectivă a localităţii, direcţiile de dezvoltare funcţională a teritoriului. 
 În raport cu obiectul şi conţinutul reglementării, propunerea legislativă face parte din categoria legilor ordinare.

VICEPREŞEDINTE ,                                   PREŞEDINTE,

                 Florin IORDACHE                            Bogdan CANTARAGIU
      SECRETAR,                                                SECRETAR,

          Gabriel ANDRONACHE                                Gheorghe CIOCAN
Consilier parlamentar,                                                                                     Consilier parlamentar,
Paul Şerban                                                                                        Sofia Chelaru

